CELEX: 62015TN0556
Language: bg
Date: 2015-09-25 00:00:00
Title: Дело T-556/15: Жалба, подадена на 25 септември 2015 г. — Португалия/Комисия

30.11.2015   
            
            
               BG
            
            
               Официален вестник на Европейския съюз
            
            
               C 398/64
            
         Жалба, подадена на 25 септември 2015 г. — Португалия/Комисия
   (Дело T-556/15)
   (2015/C 398/78)
   Език на производството: португалски
   
      Страни
   
   
      Жалбоподател: Португалска република (представители: L. Fernandes, M. Figueiredo, P. Estêvão и J. Almeida)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени решение на Комисията C(2015) 4076 (1) в частта, с която с мотива „Слабости в СИЗП“ се изключва от финансиране сумата 13 7 3 89  156,95 EUR, представляваща разходите, декларирани от Португалската република в рамките на мярката „Други преки помощи, площи“ за финансовите 2010 г., 2011 г. и 2012 г.
            
         
               —
            
            
               Да осъди Европейската комисия да заплати съдебните разноски.
            
         
      Основания и основни доводи
   
   Жалбоподателят изтъква следните съображения в подкрепа на жалбата си:
   
               A —
            
            
               По отношение на 2009 г. и 2010 г.,
               Нарушение на принципа на пропорционалност и на член 5 ДЕС, тъй като при положение че при предходни разследвания Комисията е приемала такива изчисления и предпоставки, неприемането, без надлежна обосновка, на представеното от португалските власти изчисление, както и прилагането на корекция при фиксирана ставка, въпреки че са установени многобройни подобрения при изпълнението на плана за действие за ИСАК, представлява явно нарушение на принципа на лоялно сътрудничество.
            
         
               Б —
            
            
               По отношение на 2011 г.
               
                           1.
                        
                        
                           Нарушение на принципа на лоялно сътрудничество, доколкото във връзка със слабостите при функционирането на СИЗП ИГС през 2011 г. Комисията е пренебрегнала всичко извършено от португалските власти и по-конкретно приетите от тях мерки — плана за действие, одобрен от сертифициращия орган и приложен специално за 2011 г. със съгласието и знанието на Комисията.
                        
                     
                           2.
                        
                        
                           Нарушение на принципа на състезателност, доколкото в съобщението по член 11 от Регламент (ЕО) № 885/06 (2) във връзка с кампанията за 2011 г. като обект на разследването са посочени нередности, установени на равнището на СИЗП, а решението се основа на незаконосъобразно консолидиране на права, което не е посочено в писмото, изпратено на основание член 11 и по което по тази причина португалските власти не са имали възможност да се произнесат.
                        
                     
                           3.
                        
                        
                           Нарушение на член 11 от Регламент (ЕО) № 885/06, доколкото решението не е надлежно обосновано поради неточност на мотивите/обосновката и с това противоречи на смисъла и на целта на член 11 от Регламент № 885/2006.
                        
                     
         
               В —
            
            
               Увеличение/Фиксирани ставки на корекция — За 2009 г.—2011 г.
               Нарушение на член 31, параграф 2 от Регламент № 1290/2005 (3), на принципа на пропорционалност и на санкционния характер на AGRI/61 495/2002- REV1, като се има предвид, че приетите мерки (а именно решения) не са подходящи, нито необходими за постигане на преследваната цел и надхвърлят необходимото за постигането ѝ, тъй като португалските власти са направили изчислението, следвайки насоките на Комисията, а впоследствие тази институция е решила да приложи корекция при фиксирана ставка.
            
         
      (1)  Решение от 22 юни 2015 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 182, стр. 39).
   
      (2)  Регламент (ЕО) № 885/2006 на Комисията от 21 юни 2006 година относно реда и начина на прилагане на Регламент (ЕО) № 1290/2005 на Съвета по отношение на акредитирането на агенциите платци и други стопански субекти, както и по отношение на клиринга на счетоводните сметки на ЕФГЗ и ЕЗФРСР (ОВ L 171, стр. 90; Специално издание на български език, 2007 г., глава 14, том 2, стр. 37).
   
      (3)  Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (ОВ L 209, стр. 1; Специално издание на български език, 2007 г., глава 14, том 1, стр. 193).